Document ID: 31999R1586

ΚΑΝΟΝΙΣΜΟΣ (ΕΚ) αριθ. 1586/1999 ΤΗΣ ΕΠΙΤΡΟΠΗΣ
της 20ής Ιουλίου 1999
για τροποποίηση του κανονισμού (ΕΚ) αριθ. 2632/98 για τον καθορισμό του ενιαίου συντελεστή προσαρμογής που πρέπει να εφαρμόζεται στην προσωρινή ποσότητα αναφοράς κάθε παραδοσιακού εμπορικού φορέα στο πλαίσιο των δασμολογικών ποσοστώσεων και των παραδοσιακών μπανανών ΑΚΕ για το 1999
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, για την κοινή οργάνωση της αγοράς στον τομέα της μπανάνας(1), όπως τροποποιήθηκε τελευταία από τον κανονισμό (ΕΚ) αριθ. 1257/1999(2),
τον κανονισμό (ΕΚ) αριθ. 2362/98 της Επιτροπής, της 28ης Οκτωβρίου 1998, για τις λεπτομέρειες εφαρμογής του κανονισμού (ΕΟΚ) αριθ. 404/93 του Συμβουλίου σχετικά με το καθεστώς εισαγωγής μπανανών στην Κοινότητα(3), όπως τροποποιήθηκε από τον κανονισμό (ΕΚ) αριθ. 756/1999(4), και ιδίως το άρθρο 6 παράγραφος 3,
Εκτιμώντας:
(1) ότι το άρθρο 6, παράγραφος 3 και το άρθρο 28 παράγραφος 3 του κανονισμού (ΕΚ) αριθ. 2362/98 ορίζουν ότι η Επιτροπή, σε συνάρτηση με τον συνολικό όγκο των δασμολογικών ποσοστώσεων και των παραδοσιακών μπανανών ΑΚΕ, καθώς και σε συνάρτηση με το συνολικό ποσό προσωρινών ποσοτήτων αναφοράς των παραδοσιακών εμπορικών φορέων, οι οποίες καθορίζονται κατ' εφαρμογή του άρθρου 4 και επόμενα του ιδίου κανονισμού, καθορίζει, εφόσον συντρέχει ανάγκη, τον ενιαίο συντελεστή προσαρμογής που πρέπει να εφαρμόζεται στην προσωρινή ποσότητα αναφοράς κάθε εμπορικού φορέα·
(2) ότι, βάσει των ανακοινώσεων για τον συνολικό όγκο των προσωρινών ποσοτήτων αναφοράς των εμπορικών φορέων, που πραγματοποιήθηκαν από τα κράτη μέλη κατ' εφαρμογή του άρθρου 28 παράγραφος 2 στοιχείο α) του κανονισμού (ΕΚ) αριθ. 2362/98, η Επιτροπή, με τον κανονισμό (ΕΚ) αριθ. 2632/98(5), καθόρισε ένα ενιαίο συντελεστή προσαρμογής που πρέπει να εφαρμόζεται στην προσωρινή ποσότητα αναφοράς κάθε παραδοσιακού φορέα για το έτος 1999·
(3) ότι τα αποτελέσματα των επιθεωρήσεων και των συμπληρωματικών ελέγχων, ποθ διενεργήθηκαν εκ μέρους των αρμοδίων εθνικών αρχών σε συνεργασία με την Επιτροπή, οδήγησαν σε τροποποίηση του ενιαίου συντελεστή προσαρμογής που πρέπει να εφαρμόζεται στην προσωρινή ποσότητα αναφοράς κάθε παραδοσιακού εμπορικού φορέα· ότι, πρέπει για το σκοπό αυτό να τροποποιηθεί το άρθρο 1 του κανονισμού (ΕΚ) αριθ. 2632/98·
(4) ότι οι διατάξεις του παρόντος κανονισμού δεν προδικάζουν τα μέτρα που ενδεχομένως θα ληφθούν μετέπειτα, ιδίως ενόψει της τήρησης των διεθνών υποχρεώσεων που έχει αναλάβει η Κοινότητα στο πλαίσιο του Παγκόσμιου Οργανισμού Εμπορίου (ΠΟΕ), και οι εμπορικοί φορείς δεν μπορούν να τις επικαλεσθούν για να θεμελιώσουν νόμιμες προσδοκίες για την παράταση του καθεστώτος εισαγωγής·
(5) ότι οι διατάξεις του παρόντος κανονισμού πρέτει να αρχίσουν να ισχύουν αμέσως, ώστε να επιτραπεί στα κράτη μέλη να πραγματοποιήσουν τις απαραίτητες διορθώσεις των ποσοτήτων αναφοράς των εμπορικών φορέων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΚ) αριθ. 2632/98, ο συντελεστής "0,939837" αντικαθίσταται από τον συντελεστή "0,947938".
Άρθρο 2
Οι αρμόδιες αρχές των κρατών μελών, το αργότερο έως την 1η Σεπτεμβρίου 1999, κοινοποιούν στους οικείους εμπορικούς φορείς τη διατεθείσα για το έτος 1999 ποσότητα, προσαρμοσμένη κατ' εφαρμογή του άρθρου 1.
Άρθρο 3
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Ιουλίου 1999.

Labels: 3
17
18